Diari Oficial de la Generalitat Valenciana


Sumari del DOGV 4441, del 17-02-2003 (2003/1466)

Convocatòria i bases per a la provisió per mitjà de contractació laboral indefinida, pel procediment de concurs oposició, d'una plaça de treballador social.
------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1466


Data del document
:   03-02-2003

Organisme emissor
:   Ajuntament de L'Alfàs del Pi

Tipus de document
:   Convocatòria

Correcció d'errades

 Descriptors 

:   * Alfàs del Pi, l'
    * treballador social
    * concurs administratiu
    * administració local

Convocatòria i bases per a la provisió per mitjà de contractació laboral indefinida, pel procediment de concurs oposició, d'una plaça de treballador social. [2003/F1466]
  
Aprovades per acords de la Comissió de Govern adoptats en sessions celebrades els dies 17 i 24 de gener de 2003, les bases i la convocatòria per a la provisió per mitjà del sistema de concurs oposició d'una plaça d'assistent social vacant en la plantilla d'este ajuntament, i en l'exercici de les competències que en matèria de recursos humans m'han sigut delegades per la Resolució número 1.263, de 27 de maig de 2002, de l'Alcaldia Presidència, resolc:
  
Convocar proves selectives per a proveir per mitjà del sistema de concurs oposició una plaça de treballador social d'acord amb les següents
  
Bases que han de regir per a la provisió d'una plaça de treballador social a l'Ajuntament de l'Alfàs del Pi
  
Primera. Places objecte de la convocatòria
  
És objecte de la present convocatòria la provisió per mitjà de contractació laboral indefinida, pel procediment de concurs oposició, d'una plaça de treballador social.
  
Segona. Requisits dels aspirants.
  
I. Per a ser admés a les proves selectives, els aspirants hauran de reunir els següents requisits:
  
a) Tindre la nacionalitat espanyola o de qualsevol dels estats membres de la Unió Europea o d'aquells estats membres a què, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge menors de 21 anys o majors de la dita edat que visquen a les seues expenses, de conformitat amb la Llei 17/1993; ser resident estranger a Espanya i complir els requisits establits en la Llei 4/2000, d'11 de gener, sobre Drets i Llibertats dels Estrangers a Espanya i la seua Integració Social, modificada per la Llei Orgànica 8/2000, de 22 de desembre.
  
b) Tindre complits 18 anys d'edat, i no haver-ne complit 55.
  
c) Estar en possessió del títol universitari de Treballador Social, Assistent Social o equivalent, o en condicions d'obtindre'l en la data en què acabe el termini de presentació d'instàncies.
  
d) No patir cap malaltia o defecte físic que impedisca l'acompliment de les corresponent funcions.
  
e) No haver sigut separat, per mitjà d'expedient disciplinari, del servici de qualsevol administració pública.
  
f) No trobar-se inhabilitat penalment per a l'exercici de funcions públiques.
  
II. De conformitat amb l'article 38.3 de la Llei 13/1982, de 7 d'abril, d'Integració Social dels Minusvàlids, seran admeses les persones amb minusvalideses en igualtat de condicions amb els altres aspirants, sense perjuí de les incompatibilitats amb l'acompliment de les tasques o funcions pròpies de la plaça.
  
A estos efectes podran establir-se per a les persones amb la condició legal de minusvàlid que els sol·liciten, les adaptacions de temps i mitjans que siguen necessaris per a la realització dels exercicis d'esta convocatòria. Per a això, els interessats hauran de formular la corresponent petició concreta, que aportaran junt amb la sol·licitud de participació dins del termini de presentació d'instàncies. La dita petició haurà d'estar motivada.
  
En tot cas les proves selectives es realitzaran en igualtat de condicions amb els altres aspirants.
  
III. Tots els requisits han de complir-se l'últim dia del termini de presentació d'instàncies i mantindre's durant tot el procés selectiu. En este sentit, es podran efectuar les comprovacions oportunes fins al nomenament.
  
Tercera. Sol·licituds
  
I. Els que desitgen prendre part en el concurs oposició presentaran instàncies, segons model fixat en la convocatòria, en la que hauran de fer constar que reunixen tots els requisits exigits en la base segona, i que es comprometen a jurar o prometre el que preveu l'article 32.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i el que preveu el Reial Decret 707/1979, de 5 d'abril.
  
II. Les bases de la convocatòria i l'annex a estes es publicaran en el Butlletí Oficial de la Província d'Alacant, en el Diari Oficial de la Generalitat Valenciana i al tauler d'anuncis de la corporació. Un extracte de la convocatòria es publicarà també en el Boletín Oficial del Estado.
  
III. El termini de presentació d'instàncies serà de 20 dies naturals a comptar des del següent al de la publicació de l'anunci extracte de la convocatòria en el Boletín Oficial del Estado.
  
Les instàncies hauran d'anar acompanyades dels justificants acreditatius dels mèrits al·legats, de conformitat amb el barem arreplegat en el procediment selectiu de concurs, sense que el tribunal qualificador puga valorar altres mèrits que els aportats en este moment, es presentaran en hores hàbils, de dilluns a dissabtes, en el Registre General de l'Ajuntament de l'Alfàs del Pi, carrer de Federico García Lorca, 11, o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Admissió d'aspirants
  
Finalitzat el termini de presentació d'instàncies, la regidora delegada de Recursos Humans dictarà resolució, en el termini màxim d'un mes, i declararà aprovada la llista provisional d'admesos i exclosos, que es publicarà en el Butlletí Oficial de la Província d'Alacant i al tauler d'anuncis de la corporació.
  
En la dita resolució es concedirà un termini de 10 dies hàbils, comptats a partir del dia següent al de la seua publicació en el Butlletí Oficial de la Província d'Alacant, per a presentar escrit d'esmena i/o reclamació. Dites reclamacions o esmenes seran acceptades o rebutjades en la resolució per la qual s'aprove la llista definitiva, que es publicarà, així mateix, als llocs indicats per a la llista provisional.
  
En el cas que no es presente cap escrit, la llista provisional d'aspirants admesos i exclosos quedarà elevada automàticament a definitiva.
  
Quinta. Tribuna qualificador
  
I. El tribunal qualificador tindrà la següent composició:
  
- President: l'alcalde o membre de la corporació en qui delegue.
  
- Secretari: el secretari general de la corporació o funcionari en qui delegue.
  
- Vocals:
  
· Un representant de la Comunitat Autònoma Valenciana designat per esta.
  
· Un funcionari de carrera de l'Ajuntament de L'Alfàs del Pi.
  
· Un representant dels treballadors designat pel Comité d'Empresa d'este ajuntament.
  
· Un treballador social designat pel president de la corporació.
  
La designació dels membres del tribunal inclourà la dels respectius suplents, i es farà pública en el Butlletí Oficial de la Província d'Alacant i al tauler d'anuncis de la corporació, junt amb la llista definitiva d'aspirants admesos i exclosos.
  
II. Tots els membres del tribunal tindran veu i vot. El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament, i estarà facultat per a resoldre qualsevol dubte o incidència que poguera sorgir durant la celebració de les proves selectives, i per a prendre acords i dictar totes les normes siguen precises que per al bon orde i resultat d'estes.
  
III. Els membres del tribunal hauran d'abstindre's d'intervindre quan concórreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i han de motivar-ho a l'autoritat convocadora. Així mateix, els aspirants podran recusar-los en la forma prevista en l'article 29 de la Llei 30/1992, de 26 de novembre.
  
IV. El tribunal podrà disposar la incorporació als seus treballs d'assessors especialistes, per a totes o algunes de les proves. Dits assessors es limitaran a l'exercici de les seues especialitats tècniques, d'acord exclusivament amb les quals col·laboraran amb el tribunal i tindran veu però no vot.
  
Així mateix, podrà acordar la incorporació de col·laboradors que ajudaran al tribunal en la realització de les proves.
  
V. El tribunal tindrà la categoria segona de les contingudes en l'annex IV del Reial Decret 462/2002, de 24 de maig, a efectes de la percepció d'assistències en les quanties vigents en el seu moment.
  
Sisena. Procediment de selecció
  
El procediment de selecció constarà de les següents fases:
  
I. Oposició
  
II. Concurs
  
I. Fase d'oposició
  
L'oposició consistirà en la realització dels següents exercicis:
  
Primer exercici. De caràcter obligatori i eliminatori.
  
Consistirà a desenrotllar per escrit, durant un temps màxim d'una hora, un tema extret a l'atzar del temari general.
  
Este exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.
  
Segon exercici. De caràcter obligatori i eliminatori.
  
Consistirà a desenrotllar per escrit, durant un temps màxim de tres hores, dos temes elegits a l'atzar entre els que figuren en el temari específic.
  
Este exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.
  
Tercer exercici. De caràcter obligatori i eliminatori.
  
Consistirà en la resolució d'un supòsit pràctic que proposarà el tribunal, durant un temps fixat al seu prudent arbitri, relatiu a les tasques i comeses pròpies de la plaça.
  
Este exercici es valorarà de 0 a 10 punts, i seran eliminats els aspirants que no aconseguisquen un mínim de 5 punts.
  
II. Fase de concurs.
  
Els mèrits al·legats i justificats pels aspirants al concurs oposició convocat i que el tribunal valorarà són els que a continuació s'assenyalen, amb la puntuació que s'indica:
  
a) Servicis prestats a l'administració pública.
  
Pels servicis prestats en qualsevol administració pública en plaça igual a la que es pretén accedir, a 0,10 punts, per mes de servicis, fins a un màxim de 3 punts.
  
El temps de servicis computables es puntuarà per mesos efectius complets.
  
b) Experiència professional.
  
Per experiència professional en tasques o comeses de naturalesa semblant o anàloga, que estiguen relacionats amb la plaça a què s'opta, i distints dels servicis contemplats en l'apartat a) anterior, a 0,05 punts per mes de servici, fins a un màxim de 0,60 punts.
  
El temps de servicis computables es puntuarà per mesos efectius complets.
  
c) Cursos de formació o perfeccionament.
  
Per estar en possessió de diplomes per assistència o aprofitament a cursos de formació o perfeccionament. Es valoraran, fins a un màxim de 4 punts, els cursos de formació i perfeccionament que tinguen relació directa amb les tasques i comeses pròpies de la plaça i que hagueren sigut convocats o organitzats per instituts i escoles oficials de formació de funcionaris i personal al servici de l'administració, universitats, INEM, Generalitat Valenciana i altres comunitats autònomes, col·legis oficials o altres entitats de caràcter o interés públic.
  
La valoració de cada curs s'efectuarà en funció de la seua duració d'acord amb la següent escala:
  
- De 10 o més hores: 0,10 punts.
  
- De 15 o més hores: 0,20 punts.
  
- De 30 o més hores: 0,40 punts
  
- De 50 o més hores: 0,60 punts.
  
- De 100 o més hores: 1 punt.
  
d) Coneixement del valencià.
  
El coneixement del valencià es valorarà sempre que s'acredite estar en possessió del certificat expedit per la Junta Qualificadora de Coneixements del Valencià o equivalent reconegut per la Generalitat Valenciana, d'acord amb la següent escala:
  
- Certificat de Coneixements Orals: 0,25 punts.
  
- Certificar de Grau Elemental: 0,50 punts.
  
- Certificat de Grau Mitjà: 0,75 punts.
  
- Certificat de Grau Superior: 1 punt.
  
En cas de posseir més d'un certificat de coneixements del valencià, només es valorarà el de nivell superior.
  
Seran mèrits puntuables en cada concursant els contrets fins al dia de finalització del termini de presentació d'instàncies.
  
Només es procedirà a puntuar el concurs en el cas d'haver superat el nivell d'aptitud establit per a tots els exercicis de caràcter eliminatori de la fase d'oposició.
  
Seté. Desenrotllament de les proves
  
I. En la resolució a què es referix la base quarta, per la qual s'aprovarà la llista definitiva d'aspirants admesos i exclosos, i que es publicarà en el Butlletí Oficial de la Província d'Alacant, s'anunciarà, així mateix, el dia, l'hora i el lloc de celebració del primer exercici de la fase d'oposició, i els successius anuncis de la present convocatòria es publicaran al tauler d'anuncis de la corporació.
  
Des de la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.
  
No obstant això, es podran reduir els terminis indicats en el paràgraf anterior si el proposara el tribunal i acceptaren tots els aspirants o fóra sol·licitat per estos unànimement.
  
II. Els aspirants perdran el seu dret quan es presenten als llocs de celebració una vegada iniciades les proves o per la no-assistència a estes, així quan es dega a causes justificades.
  
III. En qualsevol moment el tribunal podrà requerir als aspirants que acrediten la seua personalitat.
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs.
  
Una vegada baremats els mèrits, el tribunal exposarà al públic les llistes d'aspirants amb les puntuacions obtingudes en la fase de concurs, i es concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Huitena. Relació d'aprovats i proposta de contractació
  
Finalitzada la qualificació, el tribunal publicarà al tauler d'anuncis de la corporació la relació d'aprovats, per orde de puntuació. Esta no podrà sobrepassar el nombre de places convocades en el concurs oposició.
  
Qualsevol proposta d'aprovats que contravinga l'anteriorment establit serà nul·la de ple dret.
  
El tribunal elevarà a l'òrgan competent proposta de contractació indefinida de l'aspirant aprovat.
  
Novena. Presentació de documents
  
L'aspirant proposat pel tribunal presentarà al Servici de Recursos Humans de l'Ajuntament de l'Alfàs del Pi, en el termini de 20 dies naturals, comptats a partir del següent al de la publicació de la llista d'aprovats en el tauler d'anuncis els següents documents:
  
a) Fotocòpia del document nacional d'identitat, que es presentarà amb l'original per a la seua compulsa.
  
b) Certificat mèdic acreditatiu de no patir cap malaltia o limitació física o psíquica que impedisca el normal acompliment de les funcions de la plaça a què aspira, expedit per un col·legiat competent en imprés oficial.
  
c) Còpia autèntica o fotocòpia, que haurà d'acompanyar-se de l'original per a la seua compulsa, del títol exigit.
  
d) Declaració jurada de no haver sigut separat per mitjà d'expedient disciplinari del servici de qualsevol administració pública, ni trobar-se inhabilitat per a l'exercici de funcions públiques.
  
e) Certificat negatiu del Registre Central de Penals i Rebels, referit a la data de terminació de les proves selectives.
  
Qui dins del termini indicat, i excepte els casos de força major degudament acreditats, no presente la documentació o no reunisca els requisits exigits, se'l considerarà desistit dels seus drets.
  
En este cas, es formularà proposta a favor dels aspirants que, havent aprovat totes les proves selectives obligatòries, tinguen cabuda, com a conseqüència de la referida anul·lació en el nombre de places convocades.
  
Els que tingueren la condició de funcionaris públics estaran exempts de justificar les condicions i requisits exigits i acreditats per a obtindre el seu anterior nomenament, i hauran de presentar únicament certificat del ministeri, corporació local o organisme públic del que depenguen.
  
No obstant això, si en la convocatòria s'exigixen condicions o requisits que no consten en el seu expedient personal, hauran d'acreditar-se en la forma abans assenyalada.
  
Deu. Contractació
  
Una vegada acomplit per l'aspirant proposat el que establix la base anterior i realitzats els tràmits administratius pertinents, s'efectuarà la contractació corresponent.
  
El contracte tindrà un període de prova de dos mesos durant el qual es realitzaran les pràctiques davall la direcció del responsable del servici i tindrà la consideració de fase final del procés selectiu.
  
L'últim dia del període de prova, el responsable designat haurà d'emetre un informe sobre les pràctiques realitzades i haurà d'indicar si s'han superat de forma satisfactòria.
  
En cas de l'aspirant no supere satisfactòriament el període de pràctiques no podran ser contractats amb caràcter indefinit i es donarà per finalitzat el seu contracte. En este cas la regidora delegada de Recursos Humans formularà proposta de contractació a favor de l'aspirant que havent superat totes les proves del procés selectiu, tinga la puntuació següent més alta, el qual haurà de superar el corresponent període de pràctiques.
  
Onze. Incompatibilitats
  
L'aspirant proposat quedarà subjecte, si és procedent, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servici de les Administracions Públiques i la resta de normativa aplicable.
  
Dotze. Normativa supletòria
  
En allò no previst en les bases, cal ajustar-se al que disposa la Llei 7/1985 de 2 d'abril, Reguladora de les Bases del Règim Local, en el Reial Decret Legislatiu 781/1986, de 18 d'abril, pel qual s'aprova el Text Refós de les Disposicions Legals Vigents en Matèria de Règim Local; en la Llei 30/1984, de 2 d'agost, de Mesures per a la Reforma de la Funció Pública; en el Real Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local; en el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, de la Generalitat Valenciana; Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, i en les altres disposicions complementàries sobre la matèria.
  
Tretze. Impugnació
  
La convocatòria, les seues bases i tots els actes administratius que se'n deriven i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú.
  
Annex
  
- Grup I: temari general.
  
Tema 1. La Constitució Espanyola de 1978: significat, estructura i contingut. Principis generals.
  
Tema 2. L'Estatut d'Autonomia de la Comunitat Valenciana. Bandera i organització territorial.
  
Tema 3. El municipi. Organització municipal, competències i funcionament.
  
Tema 4. L'acte administratiu: principis generals i fases del procediment administratiu general.
  
- Grup II: temari específic.
  
Tema 5. El sistema valencià de servicis socials. Estructuració.
  
Tema 6. Treball social. Models d'intervenció. Metodologies.
  
Tema 7. El voluntariat. La coordinació amb els servicis socials.
  
Tema 8. El servici d'atenció a domicili.
  
Tema 9. La protecció de menors. Normativa legal. Paper dels servicis socials.
  
Tema 10. La situació de la dona en la societat actual. Recursos i servicis en este àmbit.
  
Tema 11. La vellesa. Legislació. Servicis i recursos.
  
Tema 12. Els disminuïts físics, psíquics i sensorials. Problemàtica. Recursos. Paper des dels servicis socials.
  
Tema 13. Marginació social. Integració social: concepte, procés.
  
Tema 14. Malalties mentals: problemes i paper dels servicis socials.
  
Tema 15. Delinqüència. Servicis i recursos. Paper dels servicis socials.
  
Tema 16. El voluntariat. La coordinació amb els servicis socials.
  
Tema 17. Tècniques de treball social: l'entrevista. Concepte. Tipus.
  
Tema 18. Prestacions econòmiques periòdiques. Tipus.
  
Tema 19. Equips d'atenció primària. Professionals. Funcions.
  
Tema 20. Treball social amb grups. Concepte. Tipus de grup.
  
Tema 21. Els servicis socials al municipi de l'Alfàs del Pi.
  
Tema 22. L'avaluació. Indicadors quantitatius i qualitatius.
  
Tema 23. Deontologia i ètica professional. El codi d'ètica en el treballador social.
  
Tema 24. Característiques sociodemogràfiques del municipi de l'Alfàs del Pi.